Kamu bisa jelasin ke aku soal Ndalem Pujakusuman dalam bahasa jawa?

Ndalem Pujakusuman ingkang samenika dados pusatipun beksan tradhisional Yogyakarta rumiyin asmanipun Ndalem Danudiningratan. Papan punika kalebet wonten ing griyanipun G.B.P.H. Pujokusumo putranipun Sri Sultan kaping 8, sasampunipun G.B.P.H. Pujokusumo krama ndalem kasebat dipunparingaken kaliyan piyambakipun. G.B.P.H. Pujokusumo piyambak ugi remen kaliyan kesenian utaminipun beksan-beksan, piyambakipun pimpinan saking Kridomardawa utawi departemen beksan wonten ing kraton Yogyakarta. Saengga wonten ing Ndalem Pujokusuman asring dipunanakaken kagiatan beksan saha kathah sanget ingkang nderek kagiatan kasebat.

Ing taun 1961, G.B.P.H. Pujokusumo wafat, piyambakipun ninggalaken wejangan kagem putranipun inggih punika K.R.T. Sasminto Dipura supados dalem sawijining yayasan utawi grup. Lajeng taun 1962, dipundamel grup ingkang namanipun Ndalem Pujokusuman ingkang dipunpimpin kaliyan Romo Sas. Ananging amargi piyantunipun kathah saha kirang panggen lajeng dipun damel malih grup ingkang namanipun Paguyuban Kesenian Mardawa Budaya Yogyakarta Pamulangan Beksan Ngayogyakarta ingkang dipunpimpin kaliyan piyambakipun ugi.

Salajengipun dipundamel gabungan saking kalih grup kasebat inggih punika Yayasan Pamulangan Sasminta Beksa Mardawa saha dumugi samenika yayasan kasebat tasih wonten. Udakara taun 1998 Romo Sas seda saha dipunpitadosaken dhateng murid-muridipun. Samenika, Ndalem Pujokusuman dados pusat beksan klasik Yogyakarta saha papan kagem nyinauni beksan-beksan klasik Yogyakarta kadosta Bedhaya lan Srimpi.

Ingkang sinau wonten ing sanggar punika boten namung piyantung diwasa, nanging ugi kagem lare-lare SD saha TK ugi saged sinau beksan wonten ing papan punika. Cacah muridipun udakara 150 piyantun saha dipunajar kaliyan 14 guru. Ugi kathah piyantun-piyantun manca negari ingkang sinau beksan-beksan tradhisional ing Ndalem Pujokusuman punika. Ndalem Pujokusuman inggih punika pusat budaya ingkang kedah kita jagi saha kita lestarekaken. Pamarintah Ngayogyakarta ugi sampun sae sanget anggenipun njagi saha ngrembakaaken papan kasebat.